D taḥekayt ɣezzifen , tettwagzel ɣer kra n wawalen, neɣ kra n tewriqin, ayagi yettawi-d aɣawel n teɣzi n teḥkayt80 .Deg-s am di tesmlilt amsawal yettak-d kan ineḍruyen igejdanen i teḥkayt , anida ad d-yales ayen yeḍran kra n waguren neɣ yessegasen di kra n yijarriḍen neɣ tesddarin. Akken it-id yesbadu Genette gérard, « D tullsa di kra n tsedarin neɣn yijarriḍen i wayen yeḍran deg waṭas n wussan , aguren , neɣ isseggasen mebla ma yules-d s talɣa tuzzigt ayen akken yeḍran »81 . Amek akken id-nudder deg tebadut-is , tasemlilt d asenqes n kra n yineḍruyen deg tsiwelt d ayen ur nelli ara s waṭas deg umdeya-agi id-nekkes deg ungal « Askuti » deg yiḍrisen n wungal d anect-a ara d naf deg umdya-agi i d-ittedun : “Tedduɣ-awen deg umeslay, ataya yewweḍ-d useggas 1980; yuɣ lḥal rran-iyi-d ɣer Lezzayer.”82